PAHAYAGAN SANG PARTIDO KOMUNISTA SANG PILIPINAS % ISLA SANG NEGROS 


GINAUBAYAN SANG MARXISMO-LENINISMO-MAOISMO DISYEMBRE 2022 


Atubangon ang kusganon ug sustinido 
nga mga atake sa kaaway! Magpakunot 
sa agtang aron mamugnaon nga 
mapasulong ang gubat sa katawhan! 


Komiteng Rehiyunal sa Partido sa Isla sa Negros 
Disyembre 26, 2022 


SA MAHINUNGDANONG OKASYON SA IKA-54 nga anibersaryo sa subling pagkatukod 
sa Partido Komunista sa Pilipinas (PKP), kami, ang Komiteng Rehiyunal sa Partido sa Isla 
sa Negros (KRPIN), mohatag sa among Pulang saludo sa tanang kadre ug sakop sa 
Partido sa isla, tanang Pulang kumander ug manggugubat sa Apolinario Gatmaitan 
Command-New People's Army Regional Operational Command (AGC-NPA), tanang 
alyadong pwersa sa National Democratic Front of the Philippines (NDFP) sa Negros, ug 
tanang mga progresibo ug patriyotiko nga Negrosanon nga, niini nga tuig, nagpursige ug 
nagmalampuson sa pagpangibabaw sa makanunayon, dinagko ug bangis nga 
kontrarebolusyonaryong kampanya nga napasa gikan sa pasistang tiraniya ni Rodrigo 
Duterte ngadto sa mas grabeng tipo sa terorismo sa estado ilawom ni Ferdinand Marcos 
Jr. 


e......e....e....eo..e..o.............ce 


......... 


Ihatag namo ang pinakataas 
nga rebolusyonaryong pasidungog 
kang Kaubang Jose Maria Sison 
(Amado Guerrero), ang atong 
bantugang lider komunista ug 
masidlakong giya sa mga Pilipino 
nga proletaryong rebolusyonaryo, 
nga mitaliwan pipila ka adlaw sa 
wala pa ang karon nga adlaw 
nga komemorasyon. Sa iyang 
kamatayon, subli natong gipalig- 
on ang gipanumpaan nga pag- 
pasulong ngadto sa mas taas 
nga ang-ang sa Rebolusyong 
Pilipino nga iyang gisugdan 54 
ka tuig na ang milabay uban sa 
pipila ka kadre gikan sa mga 
pangmasang organisasyon sa mga 
mamumuo, mag-uuma ug kabatan- 
onan. 

Gipataas usab namo ang 
among kinumo kang Kaubang 
Romeo Nanta (Ka Juanito Mag- 
banua), Kaubang Ericson Acosta 
ug tanang rebolusyonaryo nga 
nag-alagad sa katawhan sa 
tanang posible nga paagi hangtud 
tinalawan silang gipamatay sa 
reaksyunaryong kasundaluhan. 


Hingpit kaming mapasalamaton 
sa tanang mga rebolusyonaryong 
martir ug bayani sa ilang dili 
makikaugalingon nga pag-alagad 
sa katawhan ug rebolusyon. 
Karong tuiga, nakaangkon 
kita og mga kadaugan sa atong 
rebolusyonaryong gimbuhaton bi- 
san pa man sa mga kasaypanan 
ug kakulangan. Ang masang 
Negrosanon hilabihan nga nag- 
antus diha sa desperasyon sa 
kaaway nga bungkagon ang re- 
bolusyonaryong kalihukan sa isla. 
Ang umaabot nga tuig mahinung- 
danon nga panahon diin gikina- 
hanglan nga kita magpakahanas 
sa paghiusa sa rebolusyonaryong 
teorya ug praktika, hingpit nga 
mokat-on sa mga leksyon nga 
gilatid sa atong 25-ka-tuig nga 
pagsumada, mopalig-on sa kahi- 
usahan sa Partido pinaagi sa 
paghimo og pagsaway ug pag- 
saway sa kaugalingon, ug mopa- 
bilin sa hugot nga kalambigitan sa 
masa aron pagseguro sa kapildihan 
sa kaaway ug pag-angkon sa mga 
rebolusyonaryong kadaugan. 


Ihatag namo ang pinakataas 
nga rebolusyonaryong 
pasidungog kang Kaubang Jose 
Maria Sison (Amado Guerrero), 
ang atong bantugang lider 
komunista ug masidlakong giya 
sa mga Pilipino nga 
proletaryong rebolusyonaryo, 
nga mitaliwan pipila ka adlaw 
sa wala pa ang karon nga 
adlaw nga komemorasyon. Sa 
iyang kamatayon, subli natong 
gipalig-on ang gipanumpaan 
nga pagpasulong ngadto sa mas 
taas nga ang-ang sa Rebolusyong 
Pilipino nga iyang gisugdan 54 
ka tuig na ang milabay uban sa 
pipila ka kadre gikan sa mga 
pangmasang organisasyon sa 
mga mamumuo, mag-uuma ug 
kabatan-onan. 

Nagapasalamat ang Ang Paghimakas sa} 
mga kontribusyon agud mangin } 
madinalag-on ang ini nga isyu. Sa } 
pagpauswag sang aton Ang Paghimakas, } 
ginapangabay sa tanan nga bumalasa i 
nga padayon nga mag-amot sang mga } 
balita, piktyur, istorya kag iban pa nga } 
sinulat. Nagapangayo man kami sang } 
inyo mga suhestyon kag komentaryo } 
paano pa gid ini pauswagon. 


I angpaghimakas@protonmail.com : 


WV) negrosrevportal.wordpress.com 

I. Hilabihan nga nag-antus ang mga Negrosanon 
ilawom sa kasamtangan nga rehimeng US-Marcos 


NAKABENEPISYO PAG-AYO SA 
PAKIG-ALYANSA KANG Rodrigo 
Duterte, naangkon ni Ferdinand 
Marcos Jr ang kapangulohan sa 
reaksyunaryong rehimen pinaagi 
sa mini nga kadaugan. Human 
makapanumpa sa pwesto, nag- 
pakitang gilas si Marcos Jr sa 
mga sugar baron pinaagi sa pag- 
butang sa Sugar Regulatory Ad- 
ministration (SRA) sa kaguliyang 
gamit ang dili awtorisado nga 
kamandoan sa importasyon sa 
kalamay ug pagpwesto sa iyang 
mga bata-bata sa sugar bloc. 
Isip masunuron nga itoy-itoy sa 
imperyalismong US, gipatuman 
niya ang mga neoliberal nga 
dikta sa importasyon sa kalamay 
nga naghatag dalan sa is- 
magling, ug sa manipulasyon sa 
suplay ug presyo. Ang iyang 
kontrol sa industriya sa kalamay 
nagpasabot sa dugang krisis 
sama sa iyang diktador nga 
amahan nga nakaingon sa kagu- 
tom sa isla ug nagpaluyo sa 
paghari sa kalisang nga nagresulta 
sa masaker sa Escalante ni- 
adtong 1985. 

Ang mga dagkong kompra- 
dor-agalong yutaan nga nag- 
monopolyo sa liboan ka ektarya 
sa plantasyon sa tubo ug nanag- 
iya sa mayorya nga bahin sa 
mga sentrales ug sa patigayon 
sa kalamay sa isla daling na- 
kapahaum sa krisis sa kalamay 
nga gimugna sa paghari ni Mar- 
cos Jr. Kung mokunhod ang 
ganansya gikan sa produksyon sa 
kalamay, pilion nilang itransporma 
ang pila ka bahin sa ilang mga 
plantansyon sa tubo ngadto sa 
dili produktibo nga gamit pareho 
sa solar fields, eryang pangkomer- 
syo ug ekoturismo, ug real estate, 
o ikumbertir kini ngadto sa uban 
pang high-yielding nga mga ko- 
mersyal nga pananom subay sa 


demanda sa kalibutanong mer- 
kado. Bentaha kini sa mga langyaw 
ug lokal nga speculators ug mul- 
tinasyunal nga kompaniya nga 
nagbase-sa-yuta nga naghinam- 
himan mokuha sa halapad nga 
kayutaan ug mo-ilog sa natural 
nga bahandi sa Negros. 

Ang mga masa sa Negros, 
kasagaran mga kabus nga mag- 
uuma ug mamumuo sa umahan 
lakip na ang pipila ka tribo sa 
tumandok, padayong nag-antos 
sa dili maagwanta nga pagpahimu- 
los ug pagpanglupig nga nasinati 
nila sulod sa sobra usa ka siglo. 
Apan ang mga mamumuo sa 
kaumahan ang pinakana-ulipon 
sa siklo sa barato nga kusog 
pamuo panahon sa abli galing ug 
sa kagutom sa mga bulan sa 
tiempo muerto (o panahon sa 
sirado galing). Ang mamumuo 
sa kalamay sa isla, sa katubhan 
ug sentrales, mokabat sa 330,000 
ug 15,000, nag-antos sa susama- 
sa-ulipon nga mga kondisyon ug 
nagdawat sa barato nga suhulan. 
Mayorya kanila walay nadawat 
nga bisan unsa man nga be- 
nepisyo. 

Mokabat sa P410 ang kasam- 
tangang minimum nga suhulan 
sa mga mamumuo sa agrikultura 
sa Negros Occidental ug P382- 
P392 sa Negros Oriental: tataw 


nga ubos sa katunga sa P1,119 
nga makabuhi nga suhulan nga 
kinahanglan sa usa ka pamilya 
nga adunay lima ka myembro 
aron mabuhi nga disente. Mas 
grabe pa kay ang mga hacien- 
dero wala gayud nagpatuman sa 
minimum nga suhulan sa mga 
hacienda ug mihikaw pa gani sa 
makatarunganong benepisyo sa 
ilang mga mamumuo sa uma. 
Dakong sukwahi ang kasagarang 
gidawat nga suhulan sa mga 
mamumuo sa uma nga moabot 
lang sa P250 ang kada adlaw sa 
kamahal sa mga batakang pangi- 
nahanglan lakip na ang kalamay. 
Sa pikas bahin, duha sa tulo ka 
mamumuo sa sentrales napaila- 
wom na sa kontraktwal nga pamuo. 

Tungod sa kawad-on sa 
suporta sa gobyerno, nag-atubang 
ang mga gagmay'ng plantador sa 
kalisdanan sa pagsugakod sa 
nagkataas nga gasto sa pro- 
duksyon sa tubo sama sa taas 
nga presyo sa mga gamitonon sa 
katubohan (ang maayong kalidad 
nga abuno moabot sa P3,000 ang 
presyo kada sako), ug nadala sa 
nagkalain-laing iskema sa pag- 
pangilog sa yuta ug pagpang- 
usura sa mga karaan ug bag-ong 
tipo nga agalong yutaan. Nag- 
atubang sila sa hulga nga 
mawad-an og yuta ug mapugos 

sa pagbaligya sa ilang kusog 
pamuo. Sa katapusan, daghan 
kanila mahimong tibuok panahon 
nga mamumuo sa uma. 

Gawas sa produksyon sa 
tubo, ang mga mamumuo sa 
uma ug mga nagtikad nga walay 
kayutaan o dili ba kaha kulang 
ang kayutaan nga nagprodukto 
0g humay, mais, saging, lubi ug 
uban pang pananom nakasinati 
usab sa nagkadaiyang porma sa 
pyudal ug alang-alang pyudal 
nga pagpahimulos. 

Ang anaa sa mga kasyudaran, 
sentro sa lungsod ug kabayba- 
yonan sa isla nag-atubang usab 
sa paspas nga nagkagrabe nga 
mga kondisyon nga gipasamot 
pa sa rehimeng US-Marcos II. 
Nag-atubang sa ubos nga suhu- 
lan, dinaghan nga pagpanaktak, 
ku-yanap nga kawalay trabaho, 
pagsirit sa presyo sa mga batakang 
palaliton, ug pagpribitisa sa mga 
pambubliko nga serbisyo ang 
mga mamumuo, kabus nga taga- 
dakbayan, alang-alang proletar- 
yado, mananagat, kabatan-onan, 
propesyunal ug uban pang sektor. 
Anaa usab ang kumbersyon sa 
kagamitan sa kayutaan ug rekla- 
masyon nga nagpagrabe sa pag- 
pangilog sa kayutaan, demolisyon 
ug kadaut sa kinaiyahan. 

Ang katawhan sa Negros, 
sama sa tibuok katawhang Pili- 
pino, nag-antus usab sa uban 
pang neoliberal nga mga atake 
nga gipatunhay sa paghari ni 
Marcos Jr. Giprotestahan nila 
ang nagkataas nga presyo sa 
lana, importasyon sa mga ag- 
rikultural nga produkto ug pag- 
sulod sa mga dagkong kompaniya 
sa pagmina. Gibatukan nila ang 
pagmonopolyo sa yuta sa mga 
hakog nga mga dagkong kompra- 
dor-agalong yutaan nga nag- 
base sa Negros nga nakamugna 
sa grabeng kagutom ug kakabos 
nanguna sa masang anak-sa- 
buhat apan nakaapekto usab sa 
tunga-tungang hut-ong. 

Sukwahi niini, ang pamilyang 

Marcos naggamit sa panudlanan 
sa nasud aron ikonsolida ang ilang 
bahandi ug magtigom pa og 
dugang, ug mas palig-onon pa 
ang ilang pulitikal nga kontrol. 
Ang pundok Marcos-Duterte nag- 
kahiusa sa kontrarebolusyon ug 
pagka-itoy sa imperyalismong US, 
apan ang ilang alyansa huyang 
nga nagpakita na sa mga timail- 
han sa pagtipak. Ang matag 
kampo nagkompetensyahanay sa 
makawkaw nga bahandi ug im- 
pluwensya nga nagresulta sa 
dugang paggrabe sa politikan- 
hong sitwasyon sa nasud. 

Nagkakusog ang pagsukol sa 
katawhan batuk sa imperyalismo, 
pyudalismo ug burukrata kapita- 
lismo. Nakigbisog sila alang sa 
makatarunganong suhulan ug mga 
benepisyo, para sa matikad nga 
yuta, alang sa daling makuha 
nga katilingbanong serbisyo sama 
sa edukasyon, panglawas ug 
pabalay, para sa nasudnong 
soberenya, ug pagpaningil sa 
tulubagon sa rehimen sa iyang 
korapsyon ug pagkapapet. Des- 
peradong sumpoon ang maong 
pangmasang pagbatuk, misang- 
pot ang pundok Duterte-Marcos 
sa terorismo sa estado nga nag- 
gamit og kabangis ug pag- 
panglingla. Gibuhian niini ngadto 
sa katawhan ang iyang mga lunod- 
patay nga armadong pwersa 
hinungdan sa mga mangtas ug 
bangis nga atake militar hilabi 
na sa mga komunidad sa mag- 
uuma sa Negros. Gihikyad sa 
Memorandum Order 32 ni Rodrigo 
Duterte ang sukaranan sa de 
facto martial law ug kuyanap 
nga pagpangyatak sa tawhanong 
katungod. 

Dayag nga misaka sa 300% 
ang mga pagpang-abuso sa 
tawhanong katungod. Gikan sa 
44 nga mga nadokumentong 
kaso sa katapusang unom ka 
bulan sa rehimeng Duterte, mi- 
saka kini sa 178 gikan Hulyo 
ngadto Disyembre 2022, ang 
pagsugod sa paghari ni Marcos 


Jr. Sa 222 ka insidente karon nga 
tuig nga naglambigit sa sobra 
19,000 ka mga biktima, 17 niini 
direktang naglambigit sa mga 
bata. Kini nga mga pag-abuso 
nga gihimo sa mga pwersa sa 
estado ug ilang mga paramilitar 
namonitor sa 73 ka barangay sa 
19 ka lungsod ug syudad sa Isla 
sa Negros, kasagaran kining 
mahitabo panahon sa mga fo- 
cused military operations (FMO). 
Sentro sa maong mga pag- 
panglapas sa tawhanong katungod 
ang syudad sa Himamaylan sa 
Negros Occidental ug syudad sa 
Guihulngan sa Negros Oriental. 

Kasagaran nga mga kaso, 
dungan nga pugos nga nag- 
panulod sa kabalayan sa mga 
mag-uuma ang mga elemento sa 
Philippine Army ug nanghulga ug 
nanghasi sa mga inosenteng 
mag-uuma nga ilang giakusahan 
nga mga myembro o tigsuporta 
sa NPA. Kini nga mga reaksyu- 
naryong kasundaluhan, sa pa- 
kigkunsabo sa PNP, iligal nga 
miaresto o midakop sa mga sibilyan 
ug mipailawom kanila sa in- 
terogasyon, pagpangulata ug 
mental nga pagtortyur. Gipugos 
nila ang mga sibilyan nga mosur- 
render isip myembro ug tig- 
suporta sa NPA, ug gikolekta ang 
saad nga hinabang gikan sa E- 
CLIP. 

Labaw pa nga nagpatataw sa 
ngil-ad nga mga epekto sa teror 
sa estado sa mga Negrosanon 
ang pinasagad nga pagpang- 
bomba. Ang balaud militar sa 
syudad sa Himamaylan niadtong 
Oktubre 2022 nakaapekto sa 
18,000 ka indibidwal. Nakadaut 
usab ang pagpangbomba sa kau- 
mahan, katubhan ug sa kinaiyahan. 

Nahimo usab nga komon nga 
modus sa mga tigpamatay nga 
militar ang pagtabontabon sa 
pagpamatay sa mga mag-uuma 
isip armadong engkwentro. Mi- 
saka ang kaso sa walay kaluoy 
nga pagpamatay sa mga nadak- 
pang rebolusyonaryo nga nawad- 

an na og kapasidad nga makig- 
away (hors de combat) subay sa 
“take no prisoners” nga palisiya 
sa kontra-insurhensiya nga kam- 
panya sa AFP. Ang AFP ug PNP 
nag-ilogay sa patong sa ulo sa 
mga rebolusyonaryo. Usa kini ka 
dakong tinubdan sa ilang korap- 
syon. 

Kuyanap ang redtagging sa 
isla nga nagtumong sa pag-nyut- 
ralisa sa mga aktibista ug sa bisan 


unsa nga pagbatuk sa paghari ni 
Marcos Jr. Nahimong nangunang 
target sa mga kampanya sa 
redtagging ug pagpangdaut sa 
mga pwersa sa estado ug iyang 
mga malinglahong makinarya ang 
mga lider mag-uuma tungod sa 
nagkahait nga kontradiksyon sa 
mga pakigbisog sa yuta. Ang 
pinakagrabeng atake sa ligal nga 
demokratikong kalihukan sa Neg- 
ros karon nga tuig mao ang 


Ce 


pagkahanaw sa lider sa mga 
kabus nga tagadakbayan nga si 
Iver Larit niadtong Abril. 

Hilabihan na ka grabe ang 
mga kaso sa pagpanglapas sa 
tawhanong katungod sa Negros 
apan daghan pa gihapon ang 
mga panghitabo nga wala ma- 
taho ug wala makaabot sa media 
ug mga tigpaluyo sa tawhanong 
katungod. 

Gikan sa pagka-uhaw sa 
dugo, kabangis ug tiraniya sa 
rehimeng Duterte, gipatilaw ni 
Marcos Jr sa ikaduhang bahin sa 
2022 ang usa ka tipo sa terorismo 
sa estado nga nagpataas sa in- 
tensidad ug brutalidad sa kon- 
trarebolusyonaryong gyera sa 
AFP sa Negros ngadto sa lahi 
nga lebel. Unsa pa man, na- 
kapangibabaw ang rebolusyo- 
naryong kalihukan sa maong 
mga walay kaulaw ug bangis nga 
atake kontra sa iyang han-ay ug 
sa katawhan sa Negros ubos sa 
paggiya ug pagpangulo sa CPP. 


II. Ang rebolusyonaryong kalihukan sa Negros 
sa pagpangulo sa KRPIN miatubang ug mipakyas 


sa mga atake sa kaaway 


ANG PKP, PINAAGI SA KRPIN, 
nangulo sa rebolusyonaryong ka- 
lihukan sa isla sa Negros. Sa 
teoretikal nga giya sa Marxismo- 
Leninismo-Maoismo, naningkamot 
kita sa pagdapat sa rebolusyonar- 
yong teorya ngadto sa mga 
kongkretong kondisyon sa isla ug 
pag-isa sa atong rebolusyonaryong 
praktika. Nagtinguha kita sa 
pagsabot, pagtuon ug pagsulbad 
sa atong mga kasamtangang 
problema sa atong rebolusyonar- 
yong praktika. Apan ang mas 
mahukmanon ang pagtransporma 
sa tukmang ideya ngadto sa re- 
bolusyonaryong praktika. 

Ang milabay'ng pagsumada 
sa rebolusyonaryong kasinatian 
sa KRPIN gikan sa sayong bahin 


sa dekada 90 hangtod sa 
ulahing mga katuigan tukma nga 
nagpunting sa ideolohikal, pulitikal 
ug organisasyunal nga kalig-onan 
ug kahuyangan sa proletaryadong 
rebolusyonaryo nga pagpangulo sa 
rehiyon. Nagpabilin kini nga giya 
ug punto sa kahiusahan sa mga 
kadre ug sakop sa Partido sa 
pagtukod sa atong kusog ug 
pagtul-id sa mga kasaypanan ug 
kahuyangan. Maong naangkon ang 
lawom nga kolektibong kahiusa- 
han ug epektibong pagpatuman 
sa mga rebolusyonaryong tahas. 

Aron mapalambo ang lawom 
nga tinubdan sa mga kadre sa 
Partido nga makapatuman sa 
daghang tahas sa rebolusyon, 
gipahigayon nato ang tulo-ka- 


lebel nga pagtuon sa mga kurso 
sa Partido sa nagkalain-laing 
larangang gerilya ug mga puting 
erya bisan pa man sa mga walay 
hunong nga operasyong militar. 
Nakaangkon kita og pagsulong 
sa pagpahigayon sa tulo ka hugna 
sa abanteng kurso sa Partido ka- 
rong tuiga. Nagpadayon ang atong 
mga paningkamot sa paghatag og 
edukasyon sa Partido ug mga 
kurso sa PADEPA, lakip ang mga 
isyu sa Ang Bayan, Ang Paghi- 
makas ug Ispading, ngadto sa 
pangmasang ginsakpan sa Partido 
ug mga rebolusyonaryong pwersa. 

Absoluto nga nangulo sa 
NPA ang PKP sa paglunsad sa 
nasudnong demokratikong re- 
bolusyon nga may sosyalistang 


perspektiba. Kini nga rebolusyo- 
naryong gyera usa ka antagonistiko 
nga paagi sa pagsulbad sa mga 
kontradiksyon tali sa gipahimuslan 
ug gilupigan nga mga mamumuo, 
mag-uuma ug uban pang hut-ong 
batok sa dagkong komprador- 
agalong yutaan, dagkong buru- 
krata ug ilang imperyalistang amo. 
Ang kasaysayan nagtudlo ka- 
nato nga ang pagpahimulos dili 
mahanaw sa iya lang kaugalingon, 
kinahanglan ang usa ka de- 
mokratiko nga rebolusyonaryong 
kalihukan sa katawhan aron kini 
mapapas. 

Ang Partido, NPA, rebolusyo- 
naryong kalihukan ug ang ka- 
tawhan sa Negros nakasinati sa 
pinakagrabe nga tipo sa mga 
pagpang-atake nga gilunsad sa 
mga mapig-otong kahimanan sa 
iyang kaaway sa hut-ong, ang AFP 
ug PNP, pinaagi sa mga FMO ug 
retooled community support pro- 
gram (RCSP) sa isla. Apan pinaagi 
sa pagpangulo sa KRPIN, ang 
NPA sa Negros ug rebolusyonar- 
yong masa malaparon nga 
namobilisa sa pagsukol pinaagi 
sa organisado, siyentipiko ug 
porsigido nga mga kontra-kam- 
panya nga nagkinaiya sa nag- 
kalain-laing porma sa pakigbi- 
sog. Nakalunsad og mga anihilatibo 
ug atritibo nga mga aksyong mili- 
tar, nagkadaiyang mga anti-pyudal 
nga pakigbisog, mga kampanya 

batok sa militarisasyon ug pag- 
lapas sa tawhanong katungod, 
nag-organisa og mga tim aron 
sa pagpalapad sa erya, ug nag- 
pahigayon og mga kampanya sa 
edukasyon ug pag-organisa kadu- 
ngan sa uban pang rebolusyonar- 
yong gimbuhaton. 

Ang kinatibuk-ang rebolusyo- 
naryong kalihukan sa Negros 
mas labaw pang determinado 
nga pakyason ang kaaway ug 
ang katuyoan niining dugmukon 
ang rebolusyonaryong kalihukan 
sa isla. 

Karon nga tuig, ang mga 
nangulong kadre sa Partido ug 
kumander sa NPA seryosong nag- 
hisgot sa mga mayor o yaweng 
kutay sa kasinatian sa paglun- 
sad sa armadong pakigbisog pa- 
nahon sa kontrarebolusyonaryong 
kampanya sa rehimeng Duterte. 
Atong gitun-an ang mga prob- 
lema sa paglunsad sa armadong 
pakigbisog ug unsaon kini pag- 
sulbad aron mapaabante ang 
gubat sa katawhan sa isla. 

Ubos sa absolutong pagpa- 
ngulo sa Partido, ang NPA nga 
anaa sa estratehikong depensiba 
niatubang sa estratehikong open- 
siba sa kaaway. Ang kaaway pila 
ka pilo nga dako ug kusgan itan- 
di sa NPA kalambigit sa ihap ug 
gidak-on sa pwersa, ihap ug 
pwersa sa armas, ug uban pang 
gamhanan nga kagamitan sa gyera 


sama sa kanyon, helikopter ug 
eroplanong pang-atake, 500-libra 
nga bomba, eroplanong pang- 
espiya ug drone, ug abundang 
lohistika, pagkaon ug ubang 
suportang serbisyo. Sa maong 
panglantaw, ang kaaway hilabi- 
han ka superyor ug ang NPA 
imperyor. Maingon nato nga kini 
nga pakig-away usa ka panag- 
sangka tali sa mga dagkong 
komprador-agalong yutaan ba- 
tok sa pinaka-gipahimuslan ug 
gilupigan nga masa. 

Apan adunay sukwahi nga 
kondisyon niini. Una, ang kon- 
trarebolusyonaryong gyera kay 
kontra-katawhan. Batok kini sa 
interes sa halapad nga masang 
mamumuo, mag-uuma ug uban 
pang gipahimuslan ug gilupigan 
nga hut-ong. Nanalipod kini sa 
interes sa usa ka porsyento sa 
katilingban nga mao ang mga 
dagkong komprador-haciendero- 
agalong yutaan ug mga dagkong 
burukrata batok sa mayorya sa 
katawhan sa isla sa Negros. Sa 
pagkatinuod, sa ilang mga kon- 
tra-insurhensya nga operasyon, 
gipasipad-an nila ang mga mamu- 
muo ug mag-uuma, ug galapas sa 
tawhanong katungod. Dili maka- 
tarunganon ang ilang kontra- 
rebolusyonaryong gyera. 

Ang NPA, sa pikas bahin, nag- 
angkon sa walay kinutuban nga 
suporta sa halapad nga masang 

mag-uuma, mamumuo sa uma, 
mananagat, kabus nga taga-dak- 
bayan, gagmay'ng propesyunal, 
kabatan-onan ug kababayen-an 
tungod nagsuporta ug nanalipod 
kini sa ilang mga demokratikong 
katungod ug interes ug nakig- 
bisog alang sa matuod nga re- 
porma sa yuta ug nasudnong 
industriyalisasyon. Suportado ug 
gisalmotan sa katawhan ang re- 
bolusyonaryong gyera sa NPA 
tungod kini usa ka makataru- 
nganong gyera. Sa maong punto, 
ang NPA superyor samtang ang 
kaaway imperyor. 

Ikaduha, ubos ang morale 
ug motibasyon nga makig-away 
sa mga tropa sa reaksyunaryong 
hukbo. Kasagaran nga mabatian 
sila sa masa nga mosulti nga, 
“sweldo lang ang among giapas,” 
o dili kaha sa mga engkwentro 
sa dihang mangayo og dugang 
pwersa ang kaaway, ang mga 
moreinpors nga yunit motubag, 
“maayo kung tinapay ang adtuon, 
kay magdali mi.” Nahibalo ang 
mga reaksyunaryong sundalo sa 
kuyanap nga korapsyon sa mga 
tag-as nga opisyal militar sa 
pagpalit sa kagamitan sa gyera, 
uniporme, botas pangkombat, 
pinaagi sa E-CLIP ug uban pa. 
Nasayud usab sila nga gihimo ra 
silang bala sa kanyon sa ilang 
mga ambisyosong opisyal nga 
nagtinguha motaas ang ranggo. 
Amgo usab sila sa pagpanglim- 
bong sa mga engkwentro, pag- 
pasurender ug pagpamatay sa 
mga hors de combat. Gitugbangan 
ni MGen. Arevalo, BGen. Pena 
ug BGen. Pasaporte ang ilang 
pagpanglingla pinaagi sa mga 
ulog-ulog nga pasidungog ug 
pagdayeg sa ilang mga ordinaryong 
sundalo tungod sa “maayo” nga 
trabaho sa paningkamot nga 
mapataas ang morale sa tropa 
ug madasig sila nga makig-away. 

Ang pulitikal nga kahiusahan 
sa mga tropa sa kaaway hilabi- 
han ka huyang o taphaw ug dali 
lang mabungkag samtang ang mga 


Pulang manggugubat gisubhan sa 
usa ka lig-on nga pulitikal nga 
kahiusahan, mga sakripisyo ug 
kalisdanan, hugot nga kinauban 
nga relasyon tali sa mga opisyal 
ug manggugubat, ug sa hugot 
nga kalambigitan sa NPA ug sa 
masang linupigan ug gipahimulsan. 
Niini nga hisgutan, superyor ang 
NPA ug imperyor ang kaaway. 
Ikatulo, bisan daghan ang 
ihap sa mga pasistang tropa sa 
kaaway (302nd Brigade, 303rd 
Brigade, 32nd Division Reconnais- 
sance Company, 33rd Division Re- 
connaissance Company, 542nd 
Engineering and Construction Bat- 
talion, 16th Scout Ranger Com- 
pany, 33rd Civil Mili-tary Opera- 
tions Company, Military Intelligence 
Battalion, ug 6th Special Action 
Force Battalion, 6th ug 7th Re- 
gional Mobile Force Battalion, ug 
1st ug 2nd Provincial Mobile Force 
Company sa PNP; dugang pa ang 
mga CAFGU), ang kayutaan sa 
isla sa Negros halapad gihapon 
alang sa maniob-ra sa NPA. Ang 
kabanikanhan relatibong halapad 
ug ang mayorya sa katawhan sa 
Negros, mag-uuma ug mamu- 
muo sa umahan, nga nagpuyo 
dinhi lawom nga nagsuporta sa 
pakig-away sa NPA. Tungod ni- 
ini, ang NPA superyor samtang 
ang kaa-way imperyor. 
Busa, ang superyoridad 
sa kaaway dili absoluto. 
Aduna kini kahuyangan nga 
makahimo niining imperyor 
sa NPA. Ang NPA sa samang 
bahin dili absoluto nga im- 
peryor batok sa iyang kaa- 
way. Aduna kini kalig-onan 
nga maghimo niining su- 
peryor sa kaaway. Dili ma- 
lalis nga ang NPA mas 
superyor sa kaaway hisgu- 
tanan sa suporta sa hala- 
pad nga masa. Sa estrate- 
hiya, ang kaaway superyor, 
apan, sa taktika, daghan kini 
og mga kahuyangan nga 
mahimong mapahimuslan sa 
NPA sa paglunsad sa mga 

atake nga seguradong modaug. 

Sa milabay nga 12 ka bulan, 
giatubang nato ang kaaway 
pinaagi sa daghang mga at- 
ritibong aksyong militar ug pi- 
pila ka anihilatibo nga mga 
taktikal nga opensiba nga nag- 
gamit sa superyor nga pwersa 
batok sa mga huyang nga yunit 
sa kaaway. Nakalunsad ang mga 
larangang gerilya ilawom sa 
Apolinario Gatmaitan Command 
og 44 ka opensibang aksyon ug 
pagsilot nga miresulta sa labing 
menos usa ka platun nga patay 
sa tropa sa kaaway ug laing isa 
ka platun ang samaron. 

Atong gikombinahan ang 
atong mga kontra-pagliyok nga 
kampanya sa mga ideolohikal ug 
pulitikal nga edukasyon ug mga 
aktibidad para sa atong mga 
Pulang kumander ug manggu- 
gubat. Samtang nakig-away kita 
sa kaaway, gipataas ug gipahait 
usab nato ang atong ideolohikal 
ug pulitikal nga mga hinagiban 
sa Partido, sa NPA ug rebolusyo- 


naryong pwersa. 

Sa atong pag-atubang sa 
kaaway, gilunsad usab nato ang 
mga anti-pyudal nga pakigbisog 
aron ipatuman ang minimum nga 
programa sa reporma sa yuta sa 
pagpaubos sa abangan sa yuta, 

pagwagtang sa usura, pagpataas 
sa suhulan sa umahan, pag- 
padako sa presyo sa produkto sa 
mga mag-uuma ug pagpalambo 
sa agrikultural nga produksyon 
ug sideline nga panginabuhian. 
Naglunsad usab kita og mga 
kampanya para pagbansay sa ka- 
tawhan sa pagdepensa sa kauga- 
lingon, pagpalambo sa pangpub- 
liko nga panglawas ug sanitasyon, 
pag-isa sa ilang lebel sa edu- 
kasyon ug kultura ug pagpa- 
lambo sa yano nga kooperasyon 
ug produksyon. 

Tungod ang Partido dayag nga 
mideklara sa iyang determinasyon 
nga militanteng batukan ang 
mga dinagkong FMO sa kaaway 
aron depensahan ang katungod 
ug interes sa katawhan ug ihatag 
ang hustisya sa tanang biktima 
sa terorismo sa estado, mitubag 
ang masa og signipikanteng su- 
porta para sa mga pangina- 
hanglan sa mga yunit sa NPA ug 
daghan kanila ang nadasig nga 
tibuok-panahon nga mosalmot 
sa NPA. Madasigon nga mitampo 
ang masa og bugas, pagkaon ug 
ubang suplay alang sa ilang 
tiunay nga sundalo. Sa mga tak- 
tikal nga opensiba, pipila kanila 
ang namobilisa sa pagluto sa 
pagkaon sa mga yunit sa NPA ug 
ang uban gitahasan sa pagsunod 
sa lihok sa kaaway. 

Ang mga kadaugan sa NPA 
mopataas sa kadasig sa masa. 
Naghinamhinam sila sa pagtukod 
sa ilang mga pangmasang organi- 
sasyon ug gikan niini motumaw 
ang mga organo sa gahum pam- 
pulitika ug mga lokal nga sanga 
ug grupo sa Partido. Bisan sa 
mga paningkamot sa mga reak- 
syunaryong pwersa nga putlon 
ang bugkos nga naghiusa sa 
katawhan ug NPA ug sa Partido 
nga nangulo niini, atong napabilin 
ang hugot nga kalambigitan sa 
masa. Gani, taliwala sa atong pag- 
atubang sa kusganon ug sustinido 
nga mga atake sa kaaway, 
nahimo gihapon nato sa kinati- 

buk-an ang pagkonsolida 
ug pagpalapad sa atong 
baseng masa. 

Sa kinatibuk-an, ang 
sistematiko nga pag-atubang 
sa armadong kampanya sa 
pagsumpo sa kaaway usa ka 
brektru nga gimbuhaton sa 
Rehiyon ug mga larangang 
gerilya. Kinahanglang hugot 
natong huptan ang mga 
bililhon nga mga leksyon sa 
atong rebolusyonaryong ka- 
sinatian ug ipadayon ang 
pagpalambo sa lain-laing 
bahin sa armadong pakig- 
bisog, rebolusyong agraryo 
ug pagtukod sa baseng 
masa aron isulong ang atong 
mga paningkamot nga 
pakyason ang dinagko ug 
sustinido nga mga atake sa 
kaaway. 

Samtang maduoton ug mili- 
tante natong gilunsad ang arma- 
dong pagsukol, kinahanglan usab 
natong huptan ang nagkahi- 
usang prente isip hinagiban sa 
pagpildi sa kasamtangang rehi- 
meng Marcos. Ang kadunot sa 
alang-alang pyudal ug alang- 
alang kolonyal nga nagharing 
sistema nga gipakita sa pagbalik 
sa mga Marcos miabli sa opor- 
tunidad sa pagtukod og bag-o ug 
pagpalapad sa nagtunhay nga mga 
alyansa. Ubos sa pagpangulo sa 
hut-ong mamumuo, kinahanglan 
dugang natong palambuon ang 
batakang alyansa sa mamumuo 
ug mag-uuma, ang progresibong 
alyansa sa anak sa buhat ug sa 
petiburgesya sa kasyudaran, ug 
patriyotikong alyansa sa mga 
progresibong pwersa ug paling- 
paling nga nasudnong burgesya, 
ug ang lapad nga nagkahiusang 
prente sa mga patriyotiko ug 
reaksyunaryong pwersa nga mga 
temporaryo ug dili istableng alyado 
batok sa pinakadunot nga reak- 
syunaryong pwersa, nga niini nga 
higayon mao ang pundok Mar- 
cos-Duterte. 

Gilunsad sa mga pwersa sa 


estado ang todo gyera dili lang 
sa kabukiran kundili lakip usab 
sa kasyudaran. Tumong niini nga 
piangon ang ligal demokratikong 
kalihukang masa nga nagpaku- 
yanap sa anti-imperyalista, anti- 
pyudal ug anti-pasista nga mga 
panawagan sa katawhan ug nag- 
butyag sa kontra-katawhan, bang- 
karute sa moralidad ug kawatan 
nga rehimeng US-Marcos II. Sa 
Negros, partikular nga gitarget 
ang mga lider mag-uuma ug or- 
ganisador nga nagdala sa anti- 
pyudal ug anti-pasista nga mga 
pakigbisog gikan sa kabukiran 
padulong sa kasyudaran ug sa 
mata sa publiko. 

Bisan pa man nga wala pa 
niini mabuhian ang hingpit nga 
potensyal, ang naka-base sa 
syudad nga ligal nga kalihukang 
masa sa isla sa milabay nga tuig 
mipukaw, miorganisa ug mipali- 
hok sa mga mamumuo, kabus 
nga taga-dakbayan, kabatan-onan 
ug estudyante, mga drayber, 
mananagat, mga propesyunal, 
tawong simbahan, mga tigpanali- 
pod sa kinaiyahan ug ubang mga 
sektor sa mga kampanya sa pag- 
pataas sa suhulan ug mga be- 
nepisyo, pagtapos sa kontraktwali- 
sasyon, pagpahunong sa pagsaka 

sa presyo sa lana ug pagba-sura 
sa jeepney phaseout, pag-hunong 
sa kumbersyon sa gamit sa kayu- 
taan ug reklamasyon, paghunong 
sa importasyon sa kalamay ug 
ubang neoliberal nga mga palisiya, 
ug pagtapos sa paglapas sa 
tawhanong katungod ug pagde- 
manda og hustisya para sa 
tanang biktima sa teror sa es- 
tado. 

Ang ligal nga demokratikong 
kalihukan nagbutyag sa kadautan 
sa nagharing sistema ug nag- 
awhag sa katawhan nga mosukol 
sa reaksyunaryong rehimen. Apan, 
ang mga porma sa pakigbisog ni- 
ini dili makausab sa pundamental 
nga kinaiya sa malupigon ug 


mapahimuslanon nga nagharing 
sistema. Dili kini makasustini ba- 
tok sa nagpadayon nga pasistang 
pagpanggukod nga ginahimo sa 
AFP ug PNP kung dili matukod 
ang lawom, lig-on ug halapad 
nga tinagong lubas. Dugang pa, 
mahulog kini sa tuong oportunismo 
ug repormismo kung wala ang 
pagpangulo sa Partido. 

Lawom nga naka-ugat ang 
Partido sa Negros sa masang 
mamumuo ug mag-uuma. Mayorya 
sa mga kadre ug sakop sa 
Partido niini nagpatuman sa re- 
bolusyonaryong gimbuhaton sa 
kabanikanhan samtang adunay 
anaa sa mga lokalidad, ug tinago 
ug ligal nga organisasyong masa. 

Naggikan ang iyang ginsakpan 
sa pinaka-militante nga Pulang 
manggugubat ug abante nga 
masang aktibistang mamamuo, 
mag-uuma, kababayen-an, ka- 
batan-onan ug propesyunal nga 
nasubhan sa mga pangmasang 
pakigbisog. Nagkombina kini sa 
edaran, tunga-tunga ang pangi- 
daron ug batan-on nga kadre sa 
Partido sa rebolusyonaryong gim- 
buhaton aron palig-onon ang 
pagpangulo sa Partido sa tanang 
lebel ug palambuon ug bansayon 
ang mga kadre nga adunay kaka- 
yahan sa pagpatuman sa nagka- 
daiyang rebolusyonaryong tahas. 


III. Sulbaron ang atong mga kasamtangang problema 
aron ipaabante ang gubat sa katawhan sa isla 


KINAHANGLANG MAHIMONG 
DETERMINADO UG MILITANTE 
ang mga kadre ug sakop sa 
Partido, Pulang kumander ug 
manggugubat ug mga rebolusyo- 
naryong pwersa ug alyado sa 
Negros sa pagsukol sa dautan 
ug kontrarebolusyonaryo apan 
walay pulos nga plano sa mga 
bata-bata sa reaksyunaryong 
rehimen nga bungkagon ang 
NPA sa Negros ug pwersahon 
ang tibuok rebolusyonaryong kali- 
hukan nga mosurender. Kasumpay 
ug kabahin sa gubat sa katawhan 
sa tibuok nasud, kinahanglan 
natong sabton, tun-an ug sul- 
baron ang mga bag-ong prob- 
lema sa atong espesipikong 
gubat sa katawhan sa Isla sa 
Negros base sa mga partikular 
nga bag-ong sirkumstansya nga 
mitumaw kuyog sa mga nagtun- 
hay nga kondisyon. Angayan 
natong hinumduman nga ang 
mga problema sa gubat mahi- 
mong komplikado ug galambo 
samtang naga-abante ang gubat. 

Nanukad sa kontrarebolusyo- 


naryong gyera ni Duterte, ang 
kasamtangang pasista ug kawatan 
nga rehimen nanawagan sa “pag- 
pakusog sa kapaspason sa ope- 
rasyon” o “pagpataas sa gikus- 
gon sa operasyon” nga nagpasabot 
sa mas kusganon ug bangis nga 
dinagkong atake diha sa mga 
larangang gerilya ug sonang 
gerilya sa NPA sa ikaduhang bahin 
sa 2022 hangtud unang bahin sa 
2023 sa konteksto sa pagbungkag 
sa mga rebolusyonaryong pwersa 
sa Negros sa unang duha ka tuig 
ni Marcos Jr. Gisistematisa niini 
ang iyang internal nga planong 
pangseguridad ug kontra-insur- 
hensiya nga mga kampanya, ug 
gi-optimisa ang kapasidad niini 
pinaagi sa mga bag-o ug high 
tech nga kagamitan sa gyera. Sa 
samang higayon, gisensor ang mga 
impormasyon kalabot sa mga ma- 
lampuson nga taktikal nga open- 
siba sa NPA aron ipabilin ang nara- 
tibo nga “nabungkag” ug “napa- 
huyang” na ang mga rebolusyo- 
naryong pwersa sa isla. 

Usa kini ka hagit ug kahiga- 


yonan sa NPA sa Negros diha sa 
pagpangulo sa Partido nga sak- 
miton ang inisyatiba ug an- 
gkonon ang serye sa dagko ug 
gagmay nga mga kadaugan ba- 
tok sa mga nag-operasyon nga 
tropa sa kaaway pinaagi sa pu- 
litiko-militar nga pagbatok. Ki- 
nahanglang molahutay kitang 
tanan ug mopangibabaw sa mga 
kasamtangang hagit aron makab- 
ot ang mas dagko pang mga 
kadaugan sa demokratikong re- 
bolusyon sa katawhan. 

Ang 7 Marxismo-Leninismo- 
Maoismo kinahanglang iaplikar 
isip hait nga hinagiban sa pag- 
atubang sa kusgan ug bangis 
nga mga atake sa mangtas nga 
kaaway. Ingon man, dapat ipa- 
tunhay ang balanse sa disiplina 
ug kagawasan, tali sa kahiusahan 
sa kabubut-on ug pagtagamtam 
sa lapad nga wanang sa inisyatiba 
sa pakig-away sa kaaway pinaagi 
sa pagsunod sa prinsipyo sa 
demokratikong sentralismo. 

Dakong hagit sa pagkakaron 
ang pagpangibabaw sa hiktin- 


nga-panghunahuna, emperisista 
ug mekanikal nga mga pamaagi 
sa pagtuon sa mga problema sa 
atong gubat sa katawhan sa 
isla. Lisod nga kanunay sabton 
ang komplikado nga obhetibong 
sitwasyon. Sa nasudnong ang- 
ang, gitudloan ug pamilyar kita 
sa mga prinsipyo sa operasyon 
ug gerilyang taktika sa pagpa- 
sulong sa gubat sa katawhan. 
Apan, samtang naglambo ang 
gubat, daghang mga problema 
ang kanunay motumaw. Ang 
karaang problema masulbad ug 
mapulihan og bag-o. Apan kung 
ang daan nga mga problema 
magpabilin nga wala masulbad, 
masapawan kini sa bag-o ug 
daghang mga problema ang 
magtipun-og ug molambo ngadto 
sa mga komplikadong hisgutanan, 
ug ang gubat mahimong komp- 
likado usab sa paglabay sa pa- 
nahon. 

Apan kung iduon nato ang 
atong mga kolektibong paning- 
kamot ug magpakunot sa agtang 
aron makahimo og komplikado 
nga imbestigasyon ug malangku- 
bon nga pagtuki, mahimo natong 
matul-id ang mekanikal ug em- 
perisista nga mga pamaagi sa 
pagtuon ug pagsulbad sa mga 
problema. Mamugnaon dayon 
natong mapaasdang ang gubat 
sa katawhan. 

Angayan natong ibutang sa 
hunahuna nga ang mga sirkum- 
stansya bisan unsa kalisod ug 
kakomplikado, maghatag kanato 
og mga bag-ong kahigayonan ug 
moabli sa atong mga mata sa 
kamatuoran nga wala pa nato 
masabtan. Dugang hagit kanato 
unsaon maangkon ang mga kahi- 
gayonan ug matransporma sa 
mas taas nga lebel ang mga 
kamatuoran nga atong nasabtan 
aron sulbaron ang mga dagkong 
problema nga atong giatubang. 

Dugang pa, yawe ang ideo- 
lohikal ug pulitikal nga kahiusa- 
han sa mga kadre ug sakop sa 
Partido, sa tibuok pwersa sa 

NPA ug sa mga re- 
bolusyonaryong masa 
aron amgo ug hugot 
nga mahuptan ang mga 
panawagan sa Sentral 
nga kapangulohan sa 
Partido ug pursigido 
nga makab-ot ang mga 
kadaugan samtang nag- 
pasulong sa gubat sa 
katawhan sa mamug- 
naon nga paagi. Kina- 
hanglang ipaseguro sa 
mga organo sa Partido 
nga ang NPA ug mga 
rebolusyonaryong masa 
sa ilang hingtungdan nga 
mga erya nagkahiusa sa 
katuyoan, direksyon, ug 
panawagan para sa pag- 
batok lakip na ang ka- 
bahin sa mga init nga 
isyu nga nagpagrabe sa 
kahimtang sa masang mag-uuma 
ug uban pang linupigan nga hut- 
ong. 

Kinahanglang pildihon ang mas 
kusganon ug bangis nga kontra- 
rebolusyonaryong gyera sa nag- 
hari nga reaksyunaryong rehimen. 

Ang atong bahandianon nga 
kasinatian sa gubat sa katawhan 
nagpamatuod nga ang estrate- 
hikong depensiba sa kinatibuk- 
an mahimong matransporma ngad- 
to sa mga taktikal nga opensiba 
pinaagi sa gerilyang pakig-away. 
Ang kombinasyon sa paborable 
nga pisikal ug sosyal nga tereyn 
sa isla sa Negros ang pina- 
kamaayong kondisyon para sa 
gamay ug huyang nga mga yunit 
gerilya sa NPA aron isustini ang 
paglunsad sa gerilyang pakig- 
away nga seguradong modaug 
ug alang sa padayon nga pagpa- 
lig-on ug pagpalapad sa NPA. 
Kinahanglang pangibabawan sa 
pipila ka yunit sa NPA ang pagpa- 
bilin sa konsolidado apan limitado 
nga espasyo ug pagpasibaya sa 
mas lapad nga erya nga wala pa 
maabot. Ang kahigayonan sa lapad 
nga espasyo mahimong maayo 
nga magamit sa NPA pinaagi sa 


mapangahason ug napanahon 
nga pagpalapad ug pagkonsolida 
diha sa mga larangang gerilya 
ug pagtukod sa mga bag-ong 
larangang gerilya nga lampas sa 
kapasidad sa kaaway nga oku- 
pahon subay sa pulitiko-militar 
nga linya sa kuyanap ug sunson 
nga gerilyang pakig-away sa 
nagkalapad ug nagkalawom nga 
baseng masa sa yugto sa es- 
tratehikong depensiba. 

Bisan pa man, nagpakun- 
tento kita sa ang-ang nga atong 
naabot. Kusog nga tendensiya 
ang dili seryosong pagkonsidera 
sa mga sirkumstansya ug pag- 
pamenos sa kaaway. Miluag ang 
atong pagsabot sa atong mga 
kahuyangan--ang NPA gamay ug 
huyang nga pwersa samtang 
ang kaaway dako ug kusgan, ug 
sa taas nga panahon, nagpabilin 
kita sa estratehikong depensiba 
samtang ang kaaway anaa sa 
estratehikong opensiba. Samtang 
nakigbisog kita batok sa konser- 
batismong militar, ang mangtas 
nga kaaway gidugangang ang 
iyang kusog ug bangis nga 
dinagko nga atake. Mga kasay- 
panan kini nga kinahanglan hugot 
nga mapangibabawan. 

Maong kinahanglan ang atong 
panghunahuna dili magpundo sa 
usa ka ang-ang tungod ang mga 
butang ug proseso sa atong 
partikular nga rebolusyonaryong 
gyera wala naghunong kundili 
anaa sa padayon nga pagbag-o. 
Kinahanglan natong sabton, tun- 
an ug sulbaron ang mga ispe- 
sipiko nga problema sa atong 
gubat sa katawhan sa isla sa 
Negros base sa mga partikular 
nga sirkumstansya nga anaa kita. 

Diha sa mga FMO ug RCSP 
sa kaaway, adunay daghang 
target alang sa mga taktikal nga 
opensiba. Tun-an ug puntingon 
nato ang mga huyang nga bahin 
sa kaaway. Ang kusgan ug 
huyang magkasumpaki nga mga 
aspeto sa usa ka butang. Ang 
lig-on nga kolum sa kaaway 
mahimong huyang human sa pi- 
pila ka adlaw sa operasyon. Sa 
kinatibuk-an, ang nag-opensiba 
nga kaaway human makasugat 
og mga kalisdanan, kakapoy ug 
kagutom sa pipila ka semana 
nga operasyon matransporma 
ngadto sa depensibang postura. 
Ang mga sundalo gusto nang 
mopahuway ug dili na gusto nga 
makigsangka. Kini kahigayonan 
nga ang depensiba sa NPA ma- 
transporma ngadto sa kontra- 
opensiba ug makalunsad og ani- 
hilatibo nga atake batok sa 
huyang nga seksyon sa kaaway. 
Aplikable kini bisan sa “rigodon” 
nga taktika sa kaaway kung diin 
nagpuli-puli ang ilang tropa aron 
pakapuyon ang NPA. Tungod sa 
hilabihan ka pluwido ug paspas 
nga paglambo sa gubat, ang 
mga kumander sa NPA kina- 
hanglang hait sa pag-obserba ug 
pagtuon. Padayon natong tun- 
an unsaon ang sakto nga pag- 
gamit sa superyor nga pwersa sa 
NPA nga seguradong makabira 
sa huyang nga bahin sa kaaway. 
Sa kaso sa mga taktika sa pag- 
atake (susama sa reyd), kung 
molunsad og sorpresa nga atake 
ang konsentrado nga tropa sa 


NPA batok sa gamay ug gikapoy 
nga tropa sa kaaway, mamahimo 
niining pukanon ang kaaway ug 
segurado ang kadaugan. Dapat 
mapangahason, militante ug pursi- 
gido ang mga yunit sa NPA sa 
pag-atubang sa kaaway ug sa 
pagdaog. 

Sa atong mga anihilatibo 
nga taktikal nga opensiba, kina- 
hanglan magpakahanas kita sa 
paggamit og konsentrado nga 
tropa sa NPA batok sa huyang 
nga bahin sa kaaway. Ang atong 
mga atritibo nga aksyon militar 
dili epektibo nga nakakombina 
sa atong mga anihilatibo nga ak- 
syong militar. Kinahanglan mag- 
bansay kita og mga Pulang mang- 
gugubat ug palambuon ang pag- 
gamit sa ginagmay nga tim sa 
pagpahuyang o pagdemoralisa 
sa dagkong kulom sa kaaway 
isip preparasyon para sa mga 
anihilatibong bira sa nangunang 
yunit sa NPA batok sa huyang 
nga mga kolum sa kaaway. 
Seryosong maka-apekto sa moral 
sa mga personel sa kaaway ug 
sa ilang materyal nga rekurso 
ang kuyanap ug makanunayon 
nga atritibong operasyon sama 
sa pagbutang og mga command- 
detonated nga eksplosibo sa ruta 
sa kaaway, pag-isnayp kanila, 
pag-atake gamit ang granada; 
ug pag-atake sa ilang linya sa 
suplay ug transportasyon. Kina- 
hanglan usab natong pahamta- 
ngan og silot ang mga lunod-pa- 
tay nga kontrarebolusyonaryo nga 
may utang nga dugo sa ka- 
tawhan. 

Ang atong tumong mao ang 
pagtransporma sa atrisyon padu- 
long sa anihilasyon ug segurohon 
ang kadaugan. Apan kakuyog ni- 
ini, kinahanglang magbinantayon 
kita sa iyang kaatbang--ang 
pagtransporma sa anihilatibo nga 
taktikal nga opensiba padulong 
sa atritibong aksyon. Hatagan 
nato og prayoridad ang pagsak- 
mit ug pagtigom sa signipikante 
nga ihap sa armas ug bala gikan 

sa kaaway aron matukod ang 
mga bag-ong yunit sa NPA ug 
mga larangang gerilya. 

Karong tuiga, samtang na- 
kig-away kita sa paglapad ug 
pagkusog sa mga atake sa 
kaaway, kinahanglan maning- 
kamot kita nga mapalambo ang 
kasinatian sa NPA sa pagpakig- 
away sa pasistang kaaway, sa 
pagpaabante sa kapasidad sa 
kumand ug koordinasyon, panik- 
tik, pagplano ug operasyon, sa 
taktika ug teknika, ug dugang 
palambuon ang pangkombat nga 
kapasidad sa mga yunit gerilya 
sa NPA. Kinahanglang maning- 
kamot kita sa pagsakmit sa 
inisyatiba ug pagpangibabaw sa 
pasibidad batok sa nagkakusog 
ug komplikado nga mga atake sa 
kaaway. Sa kinatibuk-an, kina- 
hanglan natong pakigbisogan ang 
nagtunhay nga sulog sa konser- 
batismong militar sa mga yunit 
sa NPA sa Negros ug mga lara- 
ngang gerilya. 

Kinahanglang lig-on natong 
ipataas ang pulitikal nga kaam- 
guhan, kaisog ug kompyansa sa 
mga Pulang kumander ug mang- 
gugubat. Ang mga Pulang ku- 
mander kinahanglan makat-on 
magpakunot sa ilang agtang aron 
nilakang-lakang ug sa mainan- 
tuson nga paagi tukma nila nga 
matun-an ug masulbad ang mga 
problema sa atong gubat sa 
katawhan. Kung hait natong gi- 
obserbahan ang nagtunhay nga 
mga kondisyon ug sitwasyon, 
kung ang atong hunahuna 
mitakdo o adunay duol nga 
banabana sa mga obhetibong 
kondisyon, ma-kahimo kita sa 
mga tukma nga resolusyon aron 
pagsulbad sa mga nagtunhay 
nga problema. Dapat mapa- 
aktibo ang pag-rekluta sa NPA 
ug ang mga politiko-militar nga 
pagbansay aron mapalambo 
usab ang kapasidad sa pakig- 
away sa mga Pulang mang- 
gugubat. 

Ang mga naglanog-lanog ug 

malampuson nga mga taktikal 
nga opensiba sa NPA naghatag ins- 
pirasyon sa katawhan sa Negros 
ug dugang nagdasig kanila nga 
mosuporta ug direktang mosal- 
mot sa pag-asdang sa rebolusyo- 
naryong armadong pakigbisog. 
Naghatag usab kini og inspiras- 
yon ug kadasig sa mga mamu- 
muo, mag-uuma, mamumuo sa 
uma, kabus nga taga-dakbayan, 
mga drayber, mananagat, ug pe- 
tiburgesya sa syudad nga molun- 
sad sa nagkalain-laing porma sa 
pakigbisog aron ipasulong ang 
mga ekonomikanhon ug demok- 
ratiko nga mga demanda batuk sa 
pagpahimulos ug pagpanglupig 
sa reaksyunaryong nagharing hut- 
ong sa mga dagkong negosyante- 
komprador, dagkong  agalong 
yutaan-haciendero ug burukrata 
militar sa isla. 

Taliwala sa nagkagrabeng 
krisis sa alang-alang kolonyal ug 
alang-alang pyudal nga nagharing 
sistema, gikinahanglan nga ha- 
lapad nga mapukaw, ma-organisa 
ug mamobilisa ang katawhan sa 
ilang ekonomikanhon ug pulitikan- 
hon nga mga kalihukan subay sa 
nasudnon demokratikong linya 
aron ipasulong ang ilang hut- 
onganon, sektoral ug nasudnon 
nga mga demanda. Dapat natong 
pahaiton ang atong pagsabot sa 
mga mapahimuslanon ug ma- 
lupigon nga kondisyon nga gi- 
antus sa katawhan pinaagi sa 
makanunayon nga pagpahigayon 
og katilingbanong pakisusi. Nag- 
kat-on kita gikan sa masa sa 
mga tukmang paagi, taktika ug 
metodo sa dinaghan nga pag- 
pukaw, pag-organisa ug pagpa- 
lihok sa katawhan. Kinahanglan 
ipaseguro nato ang pulitikal nga 
edukasyon sa mga lider ug masang 
aktibista, ug sa halapad nga lang- 
kub sa nasudnong demokra- 
tikong propaganda sa tanang 
pangmasang kampanya. 

Dapat palaparon ug palig- 
onon pinaagi sa maintuson nga 
pagtrabaho ang mga nakabase- 

sa-syudad nga organisasyong 
masa sa mga mamumuo, kabus 
nga taga-dakbayan, kabatan- 
onang estudyante, ubos-ang-kita 
nga propesyunal ug intelektwal 
ug uban pang demokratikong 
sektor. Ang mga pangmasang mo- 
bilisasyon ug kampanyang masa 
kinahanglan dili lang “sweeping”. 
Pamaagi kini sa paggamit sa 
nagtunhay nga kusog sa mga 
organisasyong masa ingon man 
pamaagi sa pagdani sa dugang 
pang mga myembro. 

Ang demanda sa pagpataas 
sa suhulan ug mga benepisyo 
base sa makabuhi nga suhulan 
(family living wage) alang sa 
mga mamumuo, mamumuo sa 
uma, alang-alang proletaryado, 
ug mag-uuma_ (panapanahon 
mahimong mga mamumuo sa 
umahan ang mga kabus nga mag- 
uuma ug ubos sa tunga-tungang 
mag-uuma) kinahanglang hatagan 
0g prayoridad karong tuiga tali- 
wala sa patuyang nga pagsaka 
sa presyo sa lana ug mga 
palaliton. Kinahanglan usab hugot 
nga batukan ang kuyanap nga 
pagpangilog sa kayutaan ubos 
sa islogan sa kalambuan sa ti- 
buok isla pinaagi sa kumbersyon 
sa kagamitan sa kayutaan ug 
mga proyektong reklamasyon nga 
magdislokar sa kabalayan ug pa- 
nginabuhian sa mga mag-uuma, 
mananagat, kabus nga taga- 
dakbayan ug ubos nga saray sa 
tunga-tungang hut-ong; maka- 
apekto sa produksyon sa pagka- 
on, ug makaguba sa kinaiyahan. 
Kinahanglang makabig nato ang 
mga tawong simbahan, aka- 
demya, pulitiko, abugado ug 
uban pang sektor aron pagkuha 
sa ilang suporta alang sa kali- 
hukang masa batok sa mga bira 
sa imperyalistang neoliberal nga 
opensiba ug sa kasamtangang 
kawatan nga rehimen. 

Dapat dugang palaparon ang 
pagsukol sa grabe nga militari- 
sasyon sa kabanikanhan ug kuya- 
nap nga paglapas sa tawhanong 


katungod sa tibuok Negros ug 
kinahanglang maka-abot sa pub- 
liko ug internasyunal nga komu- 
nidad ang mga anti-pasistang 
panawagan. Sa pagpakig-away 
sa ilang tiunay nga sundalo 
alang kanila, ang masa nga gi- 
pangulohan sa ilang mga pang- 
masang organisasyon kinahanglan 
mo-organisa sa ilang kaugali- 
ngon ug molunsad sa anti-pasista 
nga kampanya aron palayason sa 
ilang mga komunidad ang mga 
FMO ug RCSP. Ang mga mangtas 
nga mga krimen nga gihimo ba- 
tok sa mga mag-uuma, kababa- 
yen-an ug kabataan diha sa kus- 
ganon ug bangis nga armadong 
kampanya sa pagsumpo sa AFP 
ug PNP sa Negros kinahanglang 
halapad nga “mabutyag ug 
mabatukan. Kini dugang maka- 
palanog sa panawagan sa pag- 
tapos sa de facto martial law sa 
isla nga ninggrabe sukad sa 
pagpatuman sa Memorandum 
Order 32 ug NTF-ELCAC. 

Ang pinakabangis nga pag- 
lapas sa tawhanong katungod 
gihimo sa mga dagkong kompra- 
dor-haciendero-agalong yutaan 
aron pagpalong sa kinabuhi-ug- 
kamatayon nga pakigbisog sa 
mga Negrosanong mag-uuma ug 
mamumuo sa umahan batok sa 
pyudal ug alang-alang pyudal 
nga pagpahimulos ug pagpang- 
lupig diha sa usa ka monocrop 
nga ekonomiya sa kalamay. 
Busa, ang mga anti-pasista nga 
pakigbisog kinahanglang isumpay 
ug iisa ngadto sa anti-pyudal ug 
anti-imperyalista nga linya. 

Ang Partido sa Negros kina- 
hanglan  makanunayon nga 
magpalig-on sa kaugalingon aron 
epektibo nga makapangulo sa 
demokratikong rebolusyon sa 
katawhan sa isla. Samtang gi- 
patuman nato ang atong mga 
rebolusyonaryong tahas aron 
mahatagan og katumanan ang 
atong plano karong tuiga, kina- 
hanglan palaparon ang atong 
han-ay nga amgo nga dili tugotan 

nga makasulod ang bisan isa nga 
dili angayan. Kinahanglan usab 
ang pagpadala sa mga kadre ug 
sakop sa Partido gikan sa kasyu- 
daran padulong sa kabanikan- 
han para sa gubat sa katawhan. 
Ang mga rebolusyonaryo nga 
aktibista kinahanglan adunay 
programa sa ilang pagsalmot sa 
rebolusyonaryong gimbuhaton hi- 
labi na sa armadong pakigbisog. 
Samtang gipakusog nato 
ang armadong pakigbisog sa isla 
kadungan sa lagsik nga dayag 

nga kalihukang masa, ang mga 
rebolusyonaryong pwersa sa Par- 
tido, NPA ug mga organo sa 
gahum pampulitika mapalig-on 
ingon man ang nagkahiusang 
prente batok sa rehimeng US- 
Marcos II. Mabutang dayon kita 
sa pinaka-paborableng posisyon 
aron makatampo sa nasudnong 
pag-asdang sa demokratikong 
rebolusyon sa katawhan hang- 
tod sa hingpit nga kadaugan. JP 

